  Наталья Тетерина Удмуртиысь модельеръёслэсь коллекциоссэс Йӧскалык дӥсьлэн вылӥ модаезъя «Этно-Эрато 2018» еврази вожвылъяськонын «Финн-угор калыкъёслэн устоез костюмзы» номинациын пусйизы. Конкурс Москваысь йӧскалыкъёслэн юртазы 15-16-тӥ толсуре ортчиз, ивортэ Удмуртиысь Калыкъёслэн эшъяськон юртсылэн пресс-службаез. Эграысь Калыкъёслэн эшъяськон юртысьтызы суредась-модельер но Модая «Питыран» театрлэн кивалтӥсез Надежда Касаткина та ӧръя кыкетӥ инты басьтӥз, нош Балезиноысь «Нылкышно азьветлонъя школаысь» Ирина Зянкина «Шундэктон» коллекциеныз куинетӥ луиз. Россиысь дизайнеръёслэсь ужъёссэс жюри 8 ӧръёсъя дунъяз Тодэ вайытом, 2017-тӥ арын «Этно-Эрато» вожвылъяськонын Удмуртиысь Якшур-Бӧдья черкогуртысь этнофутуризмъя «Тӧдьы юсь» калык огазеяськон «Туала костюмын этнической мотивъёс» номинациын вормиз.  Тегъёс: Лулчеберет Балезино Москва Эгра Удмуртия удмуртъёс финн-угоркалыкъёс дизайн  